# Duravèl

Duravèl$^,$$^,$$^,$ (Duravel en francés) es una comuna carcinòla situada dins lo departament francés d'Òut e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Duravèl :
| Sent Martin lo Redond | Montcabrièr | |
| Soturac | | |
| Tosac | Vira | Puèg l'Avesque |

## Toponimia

Duravèl pòt venir de l'adjectiu dura, que Gaston Basalgas glòsa coma « terra nusa », o eventualament del gallés duros, « fortalesa », ambe lo nom occitan val, deformat. L'evolucion val > vèl, vel-, que s'explica pas, es pas isolada. Se rencontra tanben a Velbaser, sovent interpretat per analogia coma un Bèlvéser, a Valpronda, prononciat ([bel'prundɔ]), a Velromana, [belru'manɔ], en francés Valromane, comuna de Montagudet; en Coserans (Gasconha), una val pòrta lo nom francés de Bellongue ([bel'lungɔ] ?) : vath longa.

## Istòria
### Modificacions del territòri comunal (1795-1893)

* Entre 1795 e 1800, Duravèl recebèt Montcabrièr, Sent Martin lo Redond, Cazes-de-Marnac (nom francés, deu èsser Casas (de) Marnhac, nom supausat), Mazieres (nom francés, donc Masièras) e Pestillac (nom francés, donc benlèu Pestilhac).
* En 1840, Duravèl perdèt Montcabrièr, comuna novèla, Mazieres e Pestillac, donats a Montcabrièr.
* En 1893, Duravèl perdèt Sent Martin lo Redond, comuna novèla.

### Ancian canton de Duravèl

Creat pendent la Revolucion francesa e suprimit en 1801 per efècte de la lei del 8 pluviôse an IX (28 de genièr 1801) intitulada « lei portant reduccion del nombre de justícias de patz » (traduccion del francés), l'ancian canton de Duravel compreniá las comunas seguentas :
* Duravèl (5900 abitants al recensament de 1793, nombre improbable, que, malgrat plan d'annexions entre 1795 e 1800, Duravèl aviá pas que 2804 abitants en 1800; deu comprene una bona partida del canton);
* Montcabrièr, 560 abitants en 1793, annexat a Duravèl de 1795-1800 a 1840;
* Sent Martin lo Redond, 960 abitants en 1793, annexat a Duravèl de 1795-1800 a 1893;
* Cazes-de-Marnac (nom francés, deu èsser Casas (de) Marnhac, nom supausat); lo vilatge es près de la RD 673, entre Sent Martin lo Redond e Montcabrièr), 200 abitants en 1793, annexat a Duravèl en 1795-1800;
* Mazieres (nom francés, donc Masièras), 600 abitants en 1793, vilatge situat a l'èst de Montcabrièr, annexat a Duravèl en 1795-1800 e transferit a Montcabrièr en 1840;
* Pestillac (nom francés, donc benlèu Pestilhac), vilatge situat al NNO de Montcabrièr, a pauca distància, 950 (?) abitants en 1793, annexat a Duravèl en 1795-1800 e transferit a Montcabrièr en 1840;
* Soturac, 802 abitants en 1793;
* Aglan (nom francés), vilatge a l'èst de la comuna, dins la ribièra d'Òlt, 450 abitants en 1793, annexat a Soturac entre 1795 e 1800;
* Cavagnac (nom francés, donc Cavanhac), vilatge al nòrd de Soturac, 750 abitants en 1793, annexat a Soturac entre 1795 e 1800;
* Couvert o Couverc (nom francés), vilatge al nòrd de la comuna, prèp de Bonaguil, 680 abitants en 1793, annexat a Soturac entre 1795 e 1800; (malgrat totas aquelas annexions, Soturac passèt pas que de 802 abitants a 983 entre 1793 e 1800, çò que fa dobtar de las donadas del recensament de 1793);
* Tosac, 461 abitants en 1793;
* Vira, 326 abitants en 1793, annexat a Tosac de 1795-1800 a 1841.
Pr'amor de l'irrealisme d'unas donadas, se pòt pas calcular la populacion totala del canton. Lo canton de Duravèl foguèt fusionat ambe lo de Puèg l'Avesque en 1801.

## Administracion

Lista dels cònsols successius :
| Periòde | Periòde | Identitat |
| 2020 | 2026 | Gérard Calassou |
| 2014 | 2020 | Joséfa Ruiz-Rubio |
| març de 2008 | 2014 | Jacques Parmentier |
| març de 2001 | 2008 | Jean Zambon |
| | 2001 | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Puèg l'Avesque, i demorèt.

## Demografia

modificar « persona »  v · d · m 
Evolucion demografica Populacion comunala actuala (2013): 977, totala: 997 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 2 804 | 2 800 | 3 061 | 3 127 | 3 117 | 1 793 | - | 1 928 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 846 | 1 776 | 1 848 | 1 773 | 1 689 | 1 629 | 1 532 | 1 516 | 1 072 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 104 | 1 026 | 915 | 821 | 835 | 868 | 971 | 822 | 718 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 823 | 983 | 911 | 875 | 894 | 882 | 930 | 937 | 962 993 |
| 2009 | 2010 |
| 957 985 | 960 983 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* La populacion de 1793, 5900 abitants, s'explica mal, estant que las principalas aquisicions territorialas son posterioras.
* Lacuna en 1846

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 110
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 169 e 230
* 1 2 http://cassini.ehess.fr/cassini/fr/html/fiche.php?select_resultat=12308
* ↑ http://cassini.ehess.fr/cassini/fr/html/fiche.php?select_resultat=159
* ↑ http://cassini.ehess.fr/cassini/fr/html/fiche.php?select_resultat=37954
* Portal de Carcin